b'\n_START_ARTICLE_\nRuska vesoljska agencija\n_START_PARAGRAPH_\nRuska vesoljska agencija (rusko \xd0\xa4\xd0\xb5\xd0\xb4\xd0\xb5\xd1\x80\xd0\xb0\xd0\xbb\xd1\x8c\xd0\xbd\xd0\xbe\xd0\xb5 \xd0\xba\xd0\xbe\xd1\x81\xd0\xbc\xd0\xb8\xd1\x87\xd0\xb5\xd1\x81\xd0\xba\xd0\xbe\xd0\xb5 \xd0\xb0\xd0\xb3\xd0\xb5\xd0\xbd\xd1\x82\xd1\x81\xd1\x82\xd0\xb2\xd0\xbe \xd0\xa0\xd0\xbe\xd1\x81\xd1\x81\xd0\xb8\xd0\xb8 Federalnoje kozmi\xc4\x8deskoje agentstvo Rosiji; Federalna vesoljska agencija Rusije), najve\xc4\x8dkrat Roskozmos, kdaj tudi okraj\xc5\xa1ano kot FKA (\xd0\xa4\xd0\x9a\xd0\x90) in RKA (\xd0\xa0\xd0\x9a\xd0\x90). V preteklosti tudi (\xd0\xa0\xd0\xbe\xd1\x81\xd1\x81\xd0\xb8\xd0\xb9\xd1\x81\xd0\xba\xd0\xbe\xd0\xb5 \xd0\xb0\xd0\xb2\xd0\xb8\xd0\xb0\xd1\x86\xd0\xb8\xd0\xbe\xd0\xbd\xd0\xbd\xd0\xbe-\xd0\xba\xd0\xbe\xd1\x81\xd0\xbc\xd0\xb8\xd1\x87\xd0\xb5\xd1\x81\xd0\xba\xd0\xbe\xd0\xb5 \xd0\xb0\xd0\xb3\xd0\xb5\xd0\xbd\xd1\x82\xd1\x81\xd1\x82\xd0\xb2\xd0\xbe) Rosiskoje aviatsionoe-kozmi\xc4\x8deskoe agentstvo \xe2\x80\x93 "Rosaviakosmos"._NEWLINE_Roskozmos je ruska vladna agencija za vesoljske znanosti, sicer se v manj\xc5\xa1em obsegu ukvarja tudi z letalstvom._NEWLINE_Glavni sede\xc5\xbe ima v Moskvi, Rusija. Operativno sredi\xc5\xa1\xc4\x8de za vesoljske polete je v Koroljevem mestu v bli\xc5\xbeini. Astronavti oziroma kozmonavti se \xc5\xa1olajo Gagarinovem sredi\xc5\xa1\xc4\x8du v t. i. Zvezdnem mestu (\xd0\x97\xd0\xb2\xd1\x91\xd0\xb7\xd0\xb4\xd0\xbd\xd1\x8b\xd0\xb9 \xd0\xb3\xd0\xbe\xd1\x80\xd0\xbe\xd0\xb4\xd0\xbe\xd0\xba). Ve\xc4\x8dino izstrelitev se izvaja na kozmodromu Bajkonur v Kazakstanu , kjer se izstreljuje plovila s \xc4\x8dlove\xc5\xa1ko posadko in sateliti. V kozmodromu Pleseck pa samo sateliti, po navadi v orbite z veliko inklinacijo (polarne orbite) in voja\xc5\xa1ke satelite._NEWLINE_Trenutno (2013) je Rusija edina dr\xc5\xbeava z rednimi poleti v vesoljski prostor s \xc4\x8dlove\xc5\xa1kimi posadkami (Sojuz) in bo najverjetneje tako \xc5\xa1e nekaj let. Rusija, ZDA in Kitajska razvijajo nova plovila s \xc4\x8dlove\xc5\xa1kimi posadkami in se jim bo v prihodnosti verjetno pridru\xc5\xbeila tudi evropska ESA. ESA bi najverjetneje uporabila raketo Ariane V, je pa tudi mo\xc5\xbenost sodelovanja z drugo agencijo._NEWLINE_Prora\xc4\x8dun za 2103 je 169,8 milijard ruskih rubljev RUB oziroma ($USD5,6 milijard), ve\xc4\x8d kot ESA, manj kot NASA. Sicer primerjava v ameri\xc5\xa1kih dolarjih ne da realne slike, ruski obseg operacij je dosti ve\xc4\x8dji kot bi lahko sklepali po prora\xc4\x8dunu._NEWLINE_Trenutni generalni direktor je Oleg Ostapenko.\n_START_SECTION_\nZgodovina\n_START_PARAGRAPH_\nSovjetski vesoljski program ni imel osrednje agencije, kot npr. NASA v ZDA, kar je zanimivo, ker so sicer imeli osrednje na\xc4\x8drtovano ekonomijo. Namesto tega so imeli ve\xc4\x8d multi sredi\xc5\xa1\xc4\x8d t. i. OKB (Opitno konstrukcijskih birojev). Tako so imeli ve\xc4\x8d besede konstruktorji in ne politiki. Po razpadu Sovjetske zveze je 25. feburarja 1992 nastala Ruska vesoljska agencija. Juri Koptev, ki je prej delal pri Lavo\xc4\x8dkinu, je postal direktor._NEWLINE_Sledila je huda gospodarska depresija, ki je bila huj\xc5\xa1a kot ameri\xc5\xa1ka depresija v tridesetih. Bila so nesoglasija kdo ima glavno besedo in katera podro\xc4\x8dja naj pre\xc5\xbeivijo. Kljub veliki krizi in pomanjkanju sredstev je ruski vesoljski program kljub temu \xc5\xa1e vedno deloval. Roskozmos je postal glavni v izstreljevanju komercialnih satelitov. Potem so izstrelili tudi prve vesoljske turiste. Ponudili so uporabo vesoljske postaje Mir Ameri\xc4\x8danom. Med krizo je bilo izstreljeno zelo malo znanstvenih satelitov._NEWLINE_Leta 2005/2006 se je stanje zaradi rasti gospodarstva Rusije precej izbolj\xc5\xa1alo.'